Ernst-Wiggo Sandbakk

Ernst-Wiggo Sandbakk (født 28. september 1957 i Kjeldebotn i Ballangen) er en norsk jazzmusiker (slagverk) og musikkpedagog. 
Han gjorde instrumentalpedagogisk eksamen ved Trøndelag Musikkonservatorium i 1982.

Han er ansatt som førsteamanuensis ved Norges teknisk-naturvitenskapelige universitet Institutt for musikk. Han underviser i trommesett og gehørtrening.

Han er daglig leder for Trondheim Jazzfestival.

Han har vært frilansmusiker siden 1977. Han har blant annet samarbeidet med Thorgeir Stubø, Frode Alnæs, Palle Mikkelborg, Art Van Damme, Asmund Bjørken, Terje Bjørklund, Bjørn Alterhaug, Nils Petter Molvær, Knut Riisnæs, John Pål Inderberg, Henning Sommerro og Hans Rotmo.

Han har blant annet spilt i orkestrene Trondheim Sympatiorkester, Trondheim Bop-service, Konerne Ved Vandposten, Bjørn Willadsen Band, Gunnar A. Berg & The Music Machine, EWS & The Sympathy Orchestra. Han spiller fast med egne prosjekter Oofotr og Afrocadabra.

Han medvirker på en rekke plateinnspillinger, blant annet med Thorgeir Stubø: Notice (spellemannprisvinner 1981), Arvid Martinsen Band: It's just a game, Ola Uteligger: Herberget Sannheten og Sorgens Bar, DumDum Boys: Blodig Alvor Na na na na na, Henning Sommerro/Trondheim Symfoniorkester: Vårsøg, Bjørn Willadsen Band: Skarland, Ove Bjørken: Landstryker, EWS & The Sympathy Orchestra: sympathetic.

Han har skrevet en rekke lærebøker i slagverk: Hvordan spille moderne trommesett, Doble basstrommer steg for steg, Mine egen slagverkskole Bok 1 og 2, Min egen trommeskole 1 og 2, Afro-Grooves For Djembe 1-3, Mer Moderne trommesett, Daglige øvelser for den kreative trommeslager, Midt i blinken 1–2.

Han jobber for tiden med et metodeverk for avansert rytmelære for musikere uansett sjanger.

Han sitter i styret til 
 Norsk jazzforum
 Midtnorsk Jazzsenter
 Dokkhuset Scene AS
 Norske Festivaler

Han ble tildelt Trondheim kommunes kulturpris 2018. Prisen deles hvert år ut til én kandidat innenfor det profesjonelle kunst- og kulturområdet, og én innenfor fritidskulturlivet. Sandbakk mottok prisen innenfor det profesjonelle kunst- og kulturområdet.

Diskografi 
 Sympathetic (1998)

Oofotr 
 Oofotr – Folketoner fra Ofoten (1995)
 Oofotr II – World Ambient (2001)

Arvid Martinsen Band 
 It's Just a Game (1982)

Indian Summer 
 Jazz Trio (2005)

Andre medvirkende 
 Trøndelag Teater: Prins Umulius, Gladimat og Brillefin (1980)
 Thorgeir Stubø: Notice (1981)
 Ola Uteligger: Herberget Sannheten (1987)
 DumDum Boys: Blodig Alvor Na Na Na Na Na (1988)
 Ola Uteligger: Sorgens Bar (1989)
 Ola Uteligger: Ola's godlåter – De beste med Ola Uteligger (1989)
 Bjørn Willadsen Band: Skarland (1993)
 Hans Rotmo & Arnsteins: Selbunissens jul (1993)
 Henning Sommerro: Vårsøg (1997)
 Ola Uteligger: Fire fine lænestola (1997)
 Soda: Popcorn (2000)
 The Zetting: Baritone Landscape (2001)
 Bjørn Johansen: Oslo Jazz Circle Presents: Portrait of a Norwegian Jazz Artist (2001)
 Gemini Records: Distant Reports – Jazz From North Norway (2001)
 Hans Rotmo: Spæll åt mæ – Oppsummering av Hans Rotmos musikk: 1974–2003 (2003)
 John Pål Inderberg: Sval draum (2005)
 Annjo K. Greenall: Eg vandrar langs kaiane (2012)
 Terje Bjørklund: Yesterday Song (2014)
 Sigurd Bjørhovde Groups: Exit (2014)

Referanser

Eksterne lenker 
 Biografi fra Jazzbasen.
 Diskografi fra Jazzbasen.

Norske jazztrommeslagere
Førsteamanuenser ved NTNU
Norske musikkpedagoger
Personer fra Ballangen kommune
Fødsler i 1957